'n Landswye veldtog word jaarliks onderneem, waartydens die publiek genooi word om 'n tasbare verskil te maak in die lewens en gemeenskappe van mense wat nie die basiese benodigdhede kan bekostig om in die strawwe wintersomstandighede te oorleef nie. Die veldtog begin elke jaar op 1 Junie en Suid‑Afrikaners word aangemoedig om noodsaaklike middele in te samel, soos jasse, serpe, nie-bederfbare kosprodukte en enige ander item wat gebruik kan word om die erge wintersomstandighede die hoof te bied. Die publiek kan hierdie items by enige van die amper 140 aflaaipunte landswyd aflaai.